./data/phi0474/phi010/phi0474.phi010.perseus-lat2.xml
M. Tullius Cicero
Aulo Cluentio quosdam alios deos ad omne vitae tempus fortuna esse voluit, huius				importunitatem matris a fili capite depellite  multi saepe in iudicando				peccata liberum parentum				misericordiae concesserunt; vos ne huius honestissime actam vitam matris crudelitati				condonetis rogamus, praesertim cum ex altera parte totum municipium videre possitis 					omnis scitote, iudices — incredibile dictu est, sed a me verissime				dicetur — omnis Larinatis qui valuerunt venisse Romam ut hunc studio frequentiaque				sua quantum possent in tanto eius periculo				sublevarent  pueris illud hoc tempore et mulieribus oppidum scitote esse				traditum, idque in praesentia communi Italiae pace, non domesticis copiis esse tutum 					quos tamen ipsos aeque et eos quos praesentis videtis huius				exspectatio iudici dies noctesque sollicitat